open-index/open-wikipedia-markdown huggingface dataset:
Metro express

**Metro express** je bio hrvatski dnevnik iz Zagreba. Izašle su prvi put 15. svibnja 2006., a prestale su izlaziti rujna 2008. godine. Uređivao ih je Zvonimir Krstulović.

Izlazile su svakodnevno.

## Izvori
Hrvatski radnik (Zagreb)

**Hrvatski radnik** je bio hrvatski tjednik iz Zagreba. Bio je glasilom HRS-a.

Izašle su prvi put veljače 1922., a prestale su izlaziti prosinca 1945.. Od 1938. do 1941. ih je uređivao Vjekoslav Blaškov, hrv. sindikalni djelatnik.

## Izvori
*Radovi Zavoda za hrvatsku povijest, Vol.17 No.1 Listopad 1984. Bosiljka Janjatović, Politika HSS prema radničkoj klasi. Hrvatski radnički savez 1921–1941. godine. Centar za kulturnu djelatnost – Institut za historiju radničkog pokreta Hrvatske, Zagreb 1983. (prikaz Branke Boban)
Novi list (Zagreb)

**Novi list** je bio hrvatski dnevni list iz Zagreba. Uređivao ih je Franjo Dujmović.

Izašao je prvi put 29. travnja 1941., a prestao je izlaziti pod tim imenom s brojem 195, 11. studenoga 1941.. 

Idućeg dana je izašao list pod novim imenom, a novi dnenvnik Nova Hrvatska je izašao pod brojem 196, nastavljajući brojanje Novog lista.
Angel of Fire

**Angel of Fire** je zagrebački sastav, osnovan 2007. godine.

## O sastavu
Sastav se prvi put u javnosti pojavio 2006. godine sa singlom i spotom za pjesmu *Stoneflower*. Njihov prvi album *Lift Your Flames* izašao je u proljeće 2010. godine  pod diskografskom kućom Maestro.

Među brojnim koncertima koje je sastav od sada održao, važno je naglasiti njihov koncert u Dvorani Hrvatskog glazbenog zavoda, najstarije glazbene institucije u  Hrvatskoj, čime je postao prvi sastav koji je ikada održao rock koncert u tom prostoru.

## Diskografija
### Albumi
* 2010. - Lift Your Flames (Maestro)

### Glazbeni spotovi

## Reference

## Vanjske veze
*Službena stranica sastava 
*Stranica sastava na Myspace-u
* Stranica sastava na Facebook-u
* Stranica sastava na Twitter-u
Politički zatvorenik (novine)

**Politički zatvorenik** je glasilo Hrvatskog društva političkih zatvorenika.

Prvi je broj izašao u veljači 1990. godine. List je do 1994. godine, do broja 37 izlazio pod imenom *Zatvorenik*. Nakon toga izlazi pod imenom *Politički zatvorenik*.

Uređivali su ga Mate Talijančić, Branko Vidaček, Ivan Alilović, a otkad je glasilo promijenilo ime, Ines Vrban, Andrija Vučemil, Tomislav Jonjić te Mislav Gabelica.

Od 2006. ovo glasilo ima i internetsko izdanje.

## Vanjske veze
*Glasilo Politički zatvorenik 
*Internetski arhiv
Luč (časopis)

**Luč** je bila revija za misao i život hrvatskog katoličkog đaštva.

U početku je izlazila u Beču. Ondje su ju uređivali članovi HKAD Hrvatska. Tiskala se je na Krku, u tiskari biskupa Antuna Mahnića. Poslije se tiskala u Zagrebu.

## Ime
Ime ovog lista se je izabralo jer luč simbolizira svjetlo koje će "nepokvarenoj jošte mladeži" pomoći rasvijetliti put do istine. U ono su vrijeme smatrali da "80% mladeži tumara u tminama nihilizma kojima se sve misli usredotočuju kako da se što više uživa", zbog čega je potrebna luč koja će unijeti svjetlo u "kaos pobrkanih pojmova i praznih srdaca". Stoga se zazvalo neka novi list Luč "svijetli onom svjetlošću koju je Krist-Bog na svijet donio i pali nam srce kršćanskom ljubavlju, da pridonesemo sami sebe i sve sile naše u korist i napredak naše mile domovine Hrvatske!".

## Historija
Prvi je broj izašao listopada 1905. godine. Najveću zaslugu za to je imao student Ljubomir Maraković. Nakon što se učlanio u HKAD, postao je koji je bio prvi urednik ovog lista.

Namjena ovog lista je bila da se katolička mladež organizira, uvježba za pisati publicistička djela i promicati kršćanske ideje u hrvatskom javnom mišljenju, sukladno vjerskoj, narodnoj i demokratskoj odrednici Hrvatskog katoličkog pokreta.

Članci u Luči su bili iz triju skupina. Jedni su članci o Hrvatskom katoličkom pokretu, drugi su literarni uredci srednjoškolske i studentske mladeži iz svih hrvatskih krajeva, a treća skupina bili su članci o djelovanju mladeži Katoličkog pokreta u domovini i inozemstvu.

List su izdavali Hrvatsko katoličko akademsko društvo "Hrvatska" od 1905. do 1911., zatim Hrvatska katolička akademska društva "Hrvatska", "Domagoj" "Preporod" te od 1917. Jugoslavenska katolička đačka liga.

List je trajao sve dok je trajao Hrvatski katolički pokret. Zadnji broj izašao je kao dvobroj za lipanj i srpanj 1942. godine.

## Urednici
List su uređivali Ljubomir Maraković, Ivan Butković, Josip Kreinz, Ivan Krstitelj Lovriček, Đuka Kuntarić, Josip Sironić, Josip Stipančić, Stanko Deželić, Josip Andrić, P. Grubišić-Mostarac, Đuka Jakopčić, Marko Soljačić, Mijo Maričić, Vice Barić i Luka Brajnović.

## Poznati suradnici
Za Luč su pisali bosanski franjevac i književnik Narcis Jenko kao i Đuro Sudeta, pjesnik rođen u Staroj Ploščici.

## Izvori
* Ivan Merz  Hrvatski katolički pokret 12, ur. : Božidar Nagy
Kritika (časopis)

**Kritika** je bio hrvatski dvomjesečni časopis za kritiku umjetnosti i kulturno-politička pitanja iz Zagreba.

Uređivao ga je Vlatko Pavletić.

Prvi je broj izašao 1968. godine. 18. je broj bio zabranjen zbog članka Smiljane Rendić. Zadnji broj je broj 20. od rujna/listopada 1971. godine. Zabranjen je kao još neki listovi Matice hrvatske nakon nasilna gušenja hrvatskog proljeća (Hrvatski tjednik, Kolo, Hrvatsko sveučilište, Studentski list, Tlo, Hrvatski gospodarski glasnik i drugi).

Izdavači su bili Nakladni zavod Matice hrvatske te Društvo književnika Hrvatske.

Poznati suradnici bili su hrvatski književnik Dobriša Cesarić, crnogorski književnik Radoje Radojević i drugi.

## Reference
Narod (glasilo)

**Narod** je hrvatski katolički mjesečni list iz Zagreba. Glasilo je za demografsku obnovu i duhovni preporod, te domoljubni i državotvorni odgoj Hrvata.

## Historija
Počele su izlaziti 1995. godine. Prvotno su izlazile kao dvotjednik, a nakon druge godine su prešle na mjesečni ritam izlaženja. ISSN je 1330-7223.

Uređuje ih don Anto Baković. Izdavač je Hrvatski populacijski pokret.

## Vanjske veze

*Hrsvijet.net Anto Baković - Živi svjedok hrvatske istine!, 7. srpnja 2011.
*Hrvatska kulturna zajednica u Švicarskoj  Čestitka uz 200. broj Naroda
Narodna politika

**Narodna politika** je bio hrvatski dnevnik iz Zagreba. 

Izašle su prvi put 17. studenoga 1918., a prestale su izlaziti 28. lipnja 1929.. 
Glavni je urednik bio Ivo Bogdan, a odgovorni urednici su bili Ante Brozović, Mihael Zagotta, Petar Rogulja, Janko Šimrak, Jeronim Malinar, Marije Matulić, Stjepan Podolšak i Mijo Cizerle.

Sljedbenik ovog lista je bila Hrvatska straža.

Ritam izlaženja je bio promjenljiv: dnevnik, polutjedno, tjedno i više puta tjedno.

## Izvori
Nova Hrvatska (Peroš)

**Nova Hrvatska** je bila hrvatski dnevni list iz Zagreba. Uređivao ih je Vilim Peroš.

Izašla je prvi put 12. studenoga 1941. (nakon što je prestao izlaziti Novi list, a prestala je izlaziti 6. svibnja 1945..

Iako su izašle pod drugim imenom, prvi broj je zapravo nosio broj 196, nastavljajući brojanje pod kojim je završilo izlaženje zagrebačkog Novog lista.

## Vanjske veze
*Cerovac komentira
Šahovski glasnik

***Šahovski glasnik*** je mjesečnik Hrvatskog šahovskog saveza.

Nakon osnivanja Hrvatskog i Jugoslavenskog šahovskog saveza ubrzo je identificirana potreba za pokretanjem časopisa koji će izvještavati o šahu u Hrvatskoj i Kraljevini Srba, Hrvata i Slovenaca te sudjelovanju šahista (seniora, žena, juniora, kadeta) na domaćim i međunarodnim natjecanjima.

Inicijativa za pokretanje tiskovine takvog tipa realizirana je početkom 1925. godine. Prvi broj *Šahovskog glasnika* predan je na uvid javnosti 10. travnja 1925. godine. Sadržavao je priloge domaćih i inozemnih šahista. Časopis je primao dobrovoljne priloge, a godišnja pretplata iznosila je 80 dinara. Ratno vrijeme zaustavilo je izlazak časopisa u dva navrata: od 1939. do 1945., zbog Drugog svjetskog rata, i 1993., zbog Rata u Hrvatskoj. Časopis izlazi i danas s prekidima.

## Izvori

## Vanjske veze
* Šahovski glasnik
Hrvatski športski list

**Hrvatski športski list** je bila hrvatska športska mjesečna tiskovina na hrvatskom jeziku iz Zagreba.

Bio je glasilom **Hrvatskog akademskog šport-kluba, Hrvatskog automobilističkog kluba, I. hrvatskog mačilačkog kluba, I. hrvatskog sklizalačkog društva, [[PNIŠK|I. hrvatskog nogometnog i šport kluba]], hrvatskih koturaških klubova "Orao" i "Sokol", Zagrebačkog šahovskog kluba** te Hrvatskog športskog kluba Sparta na Sušaku. 

Prvi je broj izašao 1. lipnja 1908. godine. Ukupno je izašlo 8 brojeva.

Odgovorni urednik bio je poznati športski novinar Mario Rieger Vinodolski.

## Izvori
*Knjižnice grada Zagreba
*Nacionalna i sveučilišna knjižnica Stari digitalizirani časopisi
*Enciklopedija LZMK
Agrameri

**Agrameri** su bivši zagrebački tamburaški sastav. Ime su stekli hitovima "Ako ima Boga", "Ružo crvena", "Bože vrati je", "Njoj, samo njoj", "Oka tvoja dva" (obrada hita Grupe Valentino).

## Članovi
Izvorna postava:
* Dubravko Šimek - pjevač
* Miro Kozina
* Oklahoma
* Dalen Akšamović
* Zaim Šehović
* Denis Kumanović

Naknadno se pridružio
* Damir Berglez - pjevač

## O imenu
Agram je njemačko ime za grad Zagreb. Stoga su Agrameri stanovnici Zagreba ili, u prenesenom značenju oni koji u ponašanju iskazuju tipične zagrebačke odlike.

## Diskografija
### Studijski albumi
* *[[Agrameri]]* (1997.) 
* *[[Godine]]* (1999.)
* *[[Kao nekad...]]* (2000., Dallas Records) 

### Kompilacije
* *Hitovi*

## Izvori
* diskografija.com: Agrameri
Pop Extra

**Pop Extra** je bio hrvatski dvotjednik za mladež koji se bavio estradom.

## Historija
Prvi je broj izašao 1992. godine. Zadnji broj, br. 74/75 izašao je 1995. godine.

Izlazio u Zagrebu, a tiskao se je u Grazu u maloj tiskari Styria.

List je stekao ugledni status među estradnim umjetnicima i svima koji su bili u i oko estrade (Damir Strugar: "sveto pismo" za estradu). Odražavao je kako se tiskovinu iz tog područja može pisati pošteno, zanimljivo i intrigantno. Pisali o o svim estradnim žanrovima, trudili su se naći najbolje i najpopularnije pjevače. Prvi je u Hrvatskoj imao velike super-postere. 
Pop Extra prodavao se je u nakladi od 35 do 40 tisuća primjeraka, a vrhunac je bio 50 tisuća primjeraka. Nakon oslobođenja velikog dijela Hrvatske nakon operacije Oluje, uslijedio je pad naklade. Razlozi su bili čudni.

U to je vrijeme bila jedna od poslovnih "čudnosti" kakvih je bilo dosta u privatizaciji u Hrvatskoj ratnih 1990-ih. Mala tiskara Styria koja je tiskala taj list, kupila je ni manje ni više nego najtiražniji dnevni list u Hrvatskoj, Večernji list, što je u poslovnim srazmjerima moguće i "realno" kao da bi "Fićo" kupio "Mercedes". U svom kaotičnom slijedu događaja, izgledalo je da nitko više nije mario za jedan glazbeni časopis za mlade i sve one koji su se takvima osjećali.

## Urednici
* Marijan Draganić (1992., do 2. broja)
* Zvonko Pongrac  (od 2. broja do br.29, 1993.)
* Damir Strugar (u razdoblju od 1993. do 1998., od broja 29 do zadnjeg broja)

## Poznati novinari
* Milana Vlaović

## Poveznice
* Hrvatska novinska izdanja
* TOP
* Pop express

## Izvori
*KA urbani Damir Strugar: Kakva estrada – takvo novinarstvo, razgovor vodila i tekst pisala Andrea Štalcar Furač, 19. lipnja 2010.
Ansambl vokalnih solista Madrigal

**Ansambl vokalnih solista Madrigal** je hrvatski profesionalni glazbeni ansambl iz Zagreba. Zove se po glazbenoj formi madrigalu. Ovaj ansambl je jedan od najreprezentativnijih glazbenih tijela Hrvatske. Sjedište je u Petrovogorskoj 8, Zagreb.

Osnovan je 1991. godine. Izvodi baroknu glazbu. Ima 18 članova, istaknutih mladih akademskih pjevača-solista. Većina ih je već prije napravila zapaženu samostalnu karijeru u opernoj i oratorijskoj glazbi.

Ansambl je gostovao na više od 80 samostalnih koncerata u Hrvatskoj i inozemstvu (Francuska, Italija, Slovenija, Bosna i Hercegovina, Austrija, Irska, Portugal, Finska, Egipat). 

Na repertoaru izvodi djela sakralne glazbe ranog baroka, hrvatsku vokalnu glazbu, rusku duhovnu glazbu i europsku sakralnu glazbu.

Objavio je dva albuma u izdanju Croatia Recordsa: G.Allegri: "Miserere mei, Deus", G. Faure: "Pavane" i M.-A. Charpentier: "Te Deum" na albumu iz 1996. te Hrvatske božićne popjevke 1998. godine.

Izvori



Literatura:
O nama
Narodni list (Zagreb)

***Narodni list*** hrvatske su dnevne novine koje su izlazile kao glasilo Narodne fronte odnosno SSRNH  od 1945. do 1959. u Zagrebu.

## Historija
*Narodni list* je pokrenut samo 18 dana poslije pada ustaškog režima i ulaska jedinica Jugoslavenske armije u Zagreb. Prvi glavni i odgovorni urednik bio je Branko Priselac. Grafički je izgledao kao predratne *[[Novosti]]*.

Od 1. lipnja 1946. ulazi u sastav Novinskoga izdavačkog poduzeća *[[Narodna štampa]]*, a od ožujka 1952. izdvojen je u Novinsko poduzeće *Narodni list*, koje je 1957. pripojeno Hrvatskoj seljačkoj tiskari.

Godine 1955. osniva samostalnu ekonomsku jedinicu *[[Interpublic]]* koja je kasnije prerasla u samostalno poduzeće.

*Narodni list* je pokrenuo i izdavao tjednik *[[Globus]]*, filmski tjednik *[[Arena]]*, te *[[Potrošački informator]]*.

Godine 1959. spojen je s *[[Večernji vjesnik|Večernjim vjesnikom]]* u *[[Večernji list]]* u sastavu Novinskoga izdavačkog poduzeća *[[Vjesnik]]*,  koje je preuzelo i nastavilo izdavati i *Globus* i *Arenu*.

## Glavni urednici
Kroz povijest najnakladnijih hrvatskih dnevnih novina, *Narodni list* je vodilo 13 glavnih urednika:
* Branko Priselac,
* Ivo Baljkas,
* Branko Škrinjar,
* Marko Demetrović,
* Martin Furlan,
* Danko Grlić, 
* Vjeka Marušić,
* Milan Pracaić,
* Živko Vnuk,
* Drago Bobić,
* Milan Despot,
* Zdravko Blažina, 
* Emil Piršl.

## Izvori
Pozor (Zagreb, 1860)

**Pozor** je bio hrvatski dnevnik iz Zagreba. Ove novine su počele izlaziti 1860., a prestale su izlaziti 1867. godine.

Pokrenuli su ih Ivan Perkovac i Matija Mrazović. Uređivali su ih Šime Mazzura-Marov, Slavoljub Vrbančić, Ivan Perkovac, Bogoslav Šulek, Milan Grlović i Matija Mrazović. Šulek je pozvao na suradnju Šimu Mazzuru te je u suradnji s Mirkom Divkovićem pomagao pri uređivanju lista.
Nakon povratka iz Beča, u Pozorovu uredništvu radio je i August Šenoa.

Zadnje godine postojanja ovog lista nisu bile sretne u Hrvatskoj. Bilo je to doba kad je Hrvatskom drmao zloglasni režim baruna Levina Raucha koji je bio gori od zloglasnog Bachova apsolutizma. Mazzura kao urednik bio je smetnja bečkom režimu, jer Mazzura je u tekstovima pisao protiv bečkog centralizma, a slobodu tiska branio je učenim argumentima, a ne napadačkim rječnikom. Te 1867. glavnog urednika Pozora Mazzuru optužili su da je smetao javni mir kao vođa nekih demonstracija te su ga osudili na jednomjesečni zatvor, a istom presudom obustavljeno je i izlaženje Pozora.

List je nastavio izlaziti kao Novi Pozor.

## Izvor
* Irvin Lukežić: Gjuro Ružić i Šime Mazzura, Sušačka revija br. 58/59 
* Mrazović, Matija - Opća i nacionalna enciklopedija
Prijatelj naroda

**Prijatelj naroda** je bio hrvatski tjednik iz Zagreba. Ove novine su počele izlaziti 1888., a prestale su izlaziti 1925. godine. 1905. je izlazio dvaput mjesečno, a poslije je prešao na tjedni ritam izlaženja.

Ideološki je bio vezan uz pravaše, prvo kao organ, potom kao "pučki list". 1911. staje na stranu Starčevićeve stranke prava, a 1922. postaje listom Hrvatske zajednice.

Imao je nekoliko izdavača: Klub Hrvatske stranke prava, Tiskaru Hrvatske stranke prava, Saborski klub Hrvatske stranke prava, Klub Starčevićeve stranke prava, Stjepan Zagorac i drugovi, Hrvatska pučka nakladna zadruga, Mile Starčević, Ivan Ružić, Franjo Pečnjak i Radoslav Tatalović-Tomić. Tiskan je u Dioničkoj tiskari.

Uređivali su ga: Franjo Pečnjak, Ignjat Rancinger, Antun Franetović, Budimir Blažeković, Josip Pasarić, Slavo Šojat, Jovan Hranilović, Teodor Crnković, Stjepan Korenić, Josip Purić, Stjepan Zagorac, Josip Lakatoš, Andjeo Gjurski, Rudolf Rauker i Ivan Peršić. Neki su od navedenih bili urednicima u nekoliko navrata.

List je nastavio izlaziti kao Hrvatski seljački narod.

## Izvor
* impresumi
Panorama (Zagreb)

***Panorama*** je bila hrvatski politički tjednik.

Sjedište lista bilo je u Zagrebu. Prvi je broj izašao 1994. godine, a zadnji broj 1996. godine.

Panorama se tijekom rujna 1995. godine prodavala u 28.000 primjeraka po izdanju.

## Urednici
Urednik je do 53. broja bio Marko Marković. Četiri broja uređivao ih je Mladen Smrekar. 28 brojeva uređivao je Željko Karić. 18 sljedećih brojeva urednik je bio Andrej Rora. Od 103. do 119. broja uređivao ih je Josip Jović. Ukupno je izašlo 137 brojeva.

## Poznati suradnici
Josip Jović, Goran Milić, Silvija Luks i drugi.

## Poveznice
* Hrvatska novinska izdanja

## Izvori
Ramirez

**Ramirez** je zagrebački rock sastav, dio *[[Novi novi val|novog novog vala]]* u hrvatskoj glazbi.

## Članovi

* Aljoša Šerić - vokal i akustična gitara
* Saša Jungić - električna gitara
* Tomislav Šušak - bas gitara
* Goran Leka - bubnjevi

Bivši član:
* Ozren Ratković - bas/Loop PC/Management

## Historija
Debitantski album Ramirez snima tijekom 2004. pod ravnanjem Denisa Mujadžića – Denykena i predstavlja ga singlom "Iste cipele", koji debitira na prvim mjestima brojnih mainstream top ljestvica  u Hrvatskoj i postiže zapažen uspjeh. Album se prodaje u relativno dobroj nakladi s obzirom na domaće prilike i bend na krilima uspješnih nastupa (kao predgrupa Hladnom pivu na njihovoj turneji, na zagrebačkom koncertu Fiju Briju, kao i double bill koncertu s *hip-pop* sastavom Elemental) izdaje još tri singla.

Video spot za pjesmu "Fantastično, bezobrazno" 2009. biva zabranjen na svim nacionalnim tv postajama u Republici Hrvatskoj. Kontroverzni video spot režirao je Filip Filković Philatz. Video spot je prvenstveno zabranjen zbog neprikladnog sadržaja poput prikazivanja vizualnog nasilja, korištenje alkohola i prikazivanje istog te uporaba opojnih sredstava.

## Diskografija

### Albumi

* *[[Ramirez (album)|Ramirez]]* (2004.)
* *[[Copy/Paste]]* (2006.)
* *[[Divovi i kamikaze]]* (2009.)
* *[[Svijet je lijep]]* (2011.)

### Singlovi

* "Iste cipele" (2004.)
* "Sve je OK" (2004.)
* "Otjeraj me" (2005.)
* "Barcelona" (2005.)
* "Ništa posebno" (2006.)
* "Loš (treća)" (2006.)
* "Copy/Paste" (2006.)
* "Učini nešto danas" (2009.)
* "Sedam" (2009.)
* "Fantastično, bezobrazno" (2009.)
* "Ti i ja" (2010.)
* "Da li me voli" (2011.)

## Napomene
* MojTv: Recenzija video spota "Fantastično, bezobrazno" - 7. studenog 2009.
* Tportal: Članak o cenzuri video spota "Fantastično, bezobrazno" - 9. studenog 2009.
Hrvatski pokret (Zagreb, 1925)

**Hrvatski pokret** je bio hrvatski dnevni list iz Zagreba. Do 36. broja izlazio je kao kulturno-politički tjednik. Bio je organom Hrvatske narodne stranke.

Izlazio je od 1925. godine. Tempiranje izlaska prvog broja bilo je nekoliko dana uoči skupštinskih izbora raspisanih za 8. veljače 1925. godine, pa su ta izdanja uoči izbora obilovala reklamama koje su propagirale Šurminovu stranku. Urednikom je bio Mijo Branković.

Prvotno je izlazio svakog dana osim nedjelje i blagdana). Potom je prešao na izlaženje dvaput tjednom, četvrtkom i nedjeljom.

## Izvori
* impresum
*Hrvoje Matković: Šurminova akcija za osnivanje Hrvatske narodne stranke , Historijski zbornik 1966., str. 74
Pokret (Zagreb, 1904)

**Pokret** je bio hrvatski dnevnik iz Zagreba. Bile su glasilo Hrvatske pučke napredne stranke.

Izašle su prvi put 17. travnja 1904., a prestale su izlaziti 13. listopada 1910. godine. Prvu su godinu izlazile kao tjednik, a od druge godine prešle su na dnevno izlaženje. Uz Pokret su izlazili prilozi Zvono i humoristično-satirični prilog Koprive. Uređivali su ih Ivan Gršković, Milan Heimrl, Slavoljub Petanjek, Lav Mazzura, Većeslav Wilder, Ivan Lorković, Josip Pasarić, Veljko Tomić, Gjuro Šurmin i Zvonimir Biljan.

Rad lista Pokret nadomjestio je dnevni list Hrvatski pokret, koji je izlazio od 1910.-1915. 

## Izvori
* impresum
Dorian Gray (sastav)

***Dorian Gray*** (sh. izg. [dǒrijaːn grêːj]), jugoslavenska art-rock grupa osnovana 1982. u Zagrebu.

## Povijest sastava

Grupa je nastala 1982. u Zagrebu, a činili su je Massimo Savić (vokal, gitara), Vedran Čupić (gitara), Emil Krnjić (bas-gitara) i Branko Terzić (bubnjevi), koji je predložio ime grupe *Dorian Gray* prema istoimenom fikcijskom liku Oscara Wildea. Široj publici grupa se prvi put predstavila albumom *Sjaj u tami*. *Dorian Gray* su bili domaći zastupnici art-rocka, a Massimova karizma i glas neminovno su doveli do medijskog proboja. Grupa se proslavila ponajviše zahvaljujući fenomenalnom prepjevu grupe Walker Brothers *The sun ain't gonna shine anymore*. 

## Diskografija
Grupa je u originalnoj postavi objavila jedan album koji su odsvirali početni članovi grupe sa izuzetkom pjesama Sjaj u tami i Kuća, na kojima je bas dionice odsvirao Jadran Zdunić a na sve ranije snimljene pjesme klavijature je odsvirao Toni Ostojić:

* ***Sjaj u tami*** (Jugoton, 1983.)
* Dizajn i fotografija: Bachrach & Krištofić

Na drugom albumu grupi se, osim Tonija Ostojića i Jadrana Zdunića koji su se grupi pridružili tijekom snimanja prvog albuma grupe, pridružuju bubnjar Drakče Simonovski i gitarista Zok Cvetković:
* ***Za tvoje oči*** (Jugoton, 1985.)
* Dizajn i fotografija: Bachrach & Krištofić

U drugoj postavi s kraja 1990-ih godina grupa objavljuje album *Dorian Gray* 1998., ali bez zapaženijeg uspjeha.
Gardens Of Hiroshima

**Gardens of Hiroshima** je hrvatski metalcore bend iz Zagreba.

## Biografija

Krajem 2005. u Zagrebu četvorica mladih glazbenika odlučuju osnovati metalcore sastav. Na vokalima je Mihael Čuček, jedan od osnivača i kratkotrajni član hardcore sastava Hidden Layer, bas svira Robert Butković, basist sastava IGUT i TheySuck!, na gitari je Jakov Butković (gitarist Hidden Layera, ne u rodu s Robertom), a bubnjeve svira don Mandibola, koji je u to doba napustio svoj prvotni sastav Things Fall Apart. Nakon nekoliko mjeseci djelovanja u tom postavu, Jakov napušta Gardense. Njegovo mjesto nakon kratkog vremena zauzima Andrija Ražnatović, gitarist Breaking The Fourth Walla i bivši basist Dig A Holea, te je time zaokružena aktualna postava, tek malo više od tjedan dana prije prvog koncerta u KSETu kao predgrupa Dead By Mistakeu.

## Diskografija
* *[[Choose Your Side]]* (2007., EP)

## Vanjske veze
* Službena MySpace stranica
Dragonfly

**Dragonfly** je hrvatski rock sastav iz Zagreba. Pobjednik je Dore 2007. u suradnji s Dadom Topićem, s pjesmom "Vjerujem u ljubav", te je zastupao Hrvatsku na Eurosongu u Helsinkiju, gdje nije uspio izboriti finale.

## Članovi sastava
* Drago Vidaković
* Branko Kužnar - Žan
* Branko Badanjak
* Iva Gluhak 

## Diskografija

Albumi:
* 2004. - "Hypo Summer Tour"

## Zanimljivosti

* Grupa je osnovana prije desetak godina na inicijativu Žana i Drage Vidakovića, inače strastvenog i poznatog kolekcionara gitara.
* Neulazak Dragonflyja u finale Eurosonga je prvi put da je Hrvatska ostala bez predstavnika u završnici ovoga natjecanja.
Elemental

**Elemental** je hrvatski hip hop sastav, osnovan u Zagrebu. 

## Povijest sastava

Djeluje od 1998. godine. U početku su bila tri člana, a godine 2003. u sastav uvode instrumentaliste pa danas imaju 7 članova, a kompletnu glazbu i tekstove sami potpisuju.

Svojom glazbom na hrvatsku hip hop scenu donose novi zvuk i osjetno drukčiji pristup ovoj vrsti glazbe, u hip hop svijetu poznatiji kao "organic". Približava rap glazbu ostalim stilovima, te uvodi nova glazbala koja na studijskim snimkama živom svirkom daju novu produkcijsku snagu i otvaraju ovu glazbu prema netrendovski orijentiranoj publici.

Svoj prvi demo album, *Moj, njegov i njen svijet*, izdali su 2000. godine i ubrzo nakon njegovog izdavanja okupljaju prateći sastav te uglavnom nastupaju bez matrica, iako ne odustaju ni od tradicionalnog hip hop pristupa, bez sastava samo s DJ-em.

U ožujku 2000. godine izdaju drugi album *Tempo velegrada / Demiurg*. U suradnji s producentom Mladenom Malekom, s kojim su se nastojali još više približiti sviranju uživo, na albumu gostuju mnogi eminentni hrvatski instrumentalisti, uglavnom jazz orijentacije (Mario Igrec na gitari, Mladen Malek (Boa),  sastav Cubismo, Josip Grah na trubi, sastav Josipe Lisac, Matija Dedić, Tihomir Novak na kontrabasu, Zagrebačka filharmonija, bossa nova sastav Quartet Sensitive). Vokalno su pripomogli i razni hip hop izvođači (Tram 11, Bizzo iz Bolesne Braće, Špica, One II Many).

U sastavu s članovima Shot i Remi kao Mcji i glazbenicima Erol Zejnilović (gitara), Tino Baričić (bubnjevi), Marijo Bilić (bas), Dinko Janković (klavijature) i Merima Salkić (prateći vokal), izdaju album *Male stvari* u listopadu 2004. godine, prvi hrvatski hip hop album koji je u potpunosti odsviran, umjesto uobičajenog sempliranja.

Nakon izdavanja albuma Dinko Janković zbog obveza napušta sastav, a njegovo mjesto je zauzeo Davor Zanoški. Godinu kasnije, iz benda odlazi i Tino Baričić kojega zamjenjuje Ivan Vodopijec, a sredinom 2007. godine odlazi i Merima Salkić. Na njeno mjesto dolazi Nataša Tonković. Početkom 2009. Marija Bilića (Bile) zamjenjuje Konrad Lovrenčić-Koni.

Elemental prvenstveno nastoje zadržati osnovnu jezgru glazbe unutar hip hop obrazaca, ali u njihovim podlogama jasno se ocrtavaju utjecaji jazza, soula, funka, rocka i reggaea. Kao neke od stranih glazbenika koji su im bliski po stilu glazbe nabrajaju izvođače poput The Roots, Common, Talib Kweli, Mos Def, D'Angelo i Erykah Badu.

## Diskografija
* 2000.: *[[Moj, njegov i njen svijet]]*
* 2002.: *[[Tempo velegrada / Demiurg]]* 
* 2004.: *[[Male stvari]]*
* 2008.: *[[Pod pritiskom]]*
* 2010.: *[[Vertigo]]*
* 2013.: *[[U redu je]]*

## Vanjske povezice
* Službena stranica
* Elemental na Menartu
VIS Jutarnje zvijezde

**VUS Jutarnje zvijezde** bio je vokalno instrumentalni sastav, iz Zagreba, koji je djelovao od 1962. do 1966. Sastav je osnovan od momaka iz rubnog dijela ondašnjeg grada Zagreba iz *Vrbika*, *Poljana* i *Martinovke* (sve kvartovi iz Trnja), po uzoru na na slične kvartovske grupe, koje su onda cvjetale kao gljive poslije kiše. 

Prve nastupe sastav je imao na lokalnom plesu, na **Vrbiku** (ondašnji tekstilni pogon, i prostorije mjesne zajednice - navečer, ne treba brkati s kasnijim *Vrbikom* ). Repertoar sastava, sastojao se od skidanja tada popularnih; Pata Boona, Vincea Taylora, Hurricansa, Shadowsa, Elvisa Presleya, Beatlesa, Donovana, Swinging Blue Jeansa. Uskoro grupa dobija nastupe na tadašnjim gradskim plesnjacima za mlade; *Kulušić*, *Studentski centar*, *Ribnjak*, *Krumpir bar* (SD Trg žrtava fašizma). Sastav nastupa i po drugim gradovima u Hrvatskoj, Rijeka (*ples na Zametu*).

* 1966. Jutarnje zvijezde, osvajaju drugo mjesto na Velikoj gitarijadi u Studentskom centru. 

* 1966., sastav se raspada, jer Drago Mlinarec (ritam gitara) i *Mišo Tatalović* (bas gitara) odlaze u novoosnovanu Grupu 220, *Goran Ivas* (solo gitarist) odlazi u Vis O’Hara (koji se tad i osniva), a Nenad Šarić (bubnjevi), djeluje kao prateći glazbenik u ad hoc grupama.

## Tonski zapisi

* Night in Casablanca« (s Draženom Glasnovićem na glasoviru), (Radio Zagreb)
* San Antonio Rose, (Radio Zagreb)
* Que serra serra, (Radio Zagreb)
VIS Sjene

**VIS Sjene** jedna je od prvih elektroničkih rock skupina iz Zagreba, zapravo po nekim pokazateljima prva, osnovana nekih mjesec dana prije Bijelih strijela. Sastav je bio poznat po sviranju (skidanju) repertoara,  tada vrlo popularnih Shadowsa. Sastav Sjene, imao je zapažene nastupe u Zagrebačkom **Varijeteu**, nakon toga nastupali su par sezona na svojoj klupskoj *čagi* (plesu) u ondašnjem klubu *Medveščak* (danas *Gjuro 2*).

Sastav je 1963. godine prestao djelovati, zbog poziva za služenje vojnog roka.

## Povijest sastava
Sastav se osniva 1961. godine i vjerojatno je prvi električarski sastav osnovan nekoliko tjedana prije Bezimenih i Bijelih strijela. Sva tri sastava dolaze iz zagrebačkog naselja Medveščak nadahnuti rock and rollom. Sjene su činili članovi; Igor Lepčin (solo gitara), Marijan Lepčin (ritam gitara, vokal), Guido Špigelski (druga gitara), Josip Rešetić (glasovir), Marijan Hippenreiter (bas gitara), Marijan Perčinić (bubnjar), Saša Vukašinović (ritam gitara). U sastavu je jedno vrijeme gostovao pokojni pjevač Nikola Ploj, koji je također nastupao i sa Robotima.

Pod imenom FBI (po američkoj obavještajnoj agenciji), svoje prve snimke zabilježili su u prostorijama mjesne zajednice Đuro Đaković, gdje su sa svojim vršnjacima razmjenjivali prva električarska iskustva tijekom 1960-ih. Kako u to vrijeme nije bilo poželjno nositi ime američke tajne službe, mijenjaju ime u Sjene, a ono samo govori da su bili potaknuti glazbom The Shadowsa i Cliffa Richardsa.

Tijekom 1962. i 1963. godine za Radio Zagreb snimili su niz skladbi poglavito instrumentala, i većinom iz repertoara svojih uzora: "Man of Mistery", "FBI", "Shindig", Shadoogie", "Dance on", "Wonderful Land", i druge. Nastupili su kao i drugi električari u jednoj od nezaobilaznih televizijskih emisija toga vremena *Slavica i Mendo Mendović*.

Sjene su vrlo kratko kao prvi hrvatski rockeri uživali u svojoj karijeri. Raspadaju se krajem 1963. te početkom 1964. godine kada je većina članova morala otići na odsluženje vojnoga roka. Iz tog vremena sačuvane su samo tri snimke; "Wonderful Land (instrumental Shadowsa), "Velika kuća" i "Plinska svjetiljka".

## Tonski zapisi

* nastupi u televizijskoj emisiji *[[Mendo i Slavica]]*, (Televizija Zagreb)
* 11 - 12 instrumentalnih snimaka, (Radio Zagreb)

## Literatura
* Siniša Škarica, "Kada je rock bio mlad: Priča s istočne strane (1956.-1970.)", V.B.Z. d.o.o., Zagreb, 2005. godine, str. 86-87, 

## Vanjske veze
* ''Discogs.com'' - Sjene (diskografija)
VIS Pirati

**VIS Pirati** (kasnije ih je Viki Glovacki prezvao u **VIS Uskoci**), rani je rock sastav iz Zagreba. Repertoar grupe bio je sastavljen od hitova Hurricansa i Shadowsa, i kasnije Beatlesa. 

Sastav Pirati, imao je svoj prvi zapaženi nastup u **Varijeteu** (tadašnjoj odskočnoj dasci za zagrebačke grupe), nakon toga dobili su angažman u tada vrlo popularnom zagrebačkom plesnjaku **Dverce**.
Sastav je 1964. prestao djelovati, zbog svađa u grupi i glazbenog razilaženja.
VIS Ehosi

**VIS Ehosi**, rani je rock sastav iz Zagreba, nastao ujedinjenjem dua *Kosturi* (Žarko Siročić i Davor Futivić) i braće *Sabolović*, uz angažman novog člana bubnjara *Ranka Balena*.
Po odlasku *Žarka Siročića* iz grupe u sastav Zlatni akordi, grupa je za pjevača angažirala studenta elektrotehnničkog fakulteta iz Zanzibara *Idia Segumbu*.
Repertoar grupe bio je sastavljen od hitova popularnih engleskih grupa iz tog vremena poput; Manfred Manna, Rolling Stonesa i zvijezde rocka Chuck Berrya.

Sastav *Ehosi* imao je svoj prvi zapaženi nastup u Dramskom kazalištu (današnjem kazalištu Gavella), nakon toga dobili su angažman u tada vrlo popularnom zagrebačkom plesnjaku **Brešća** (*Dom Grafičara*).
Sastav je 1966. presao djelovati, jer su neki članovi izgubili volju za sviranjem, a dva člana *[[Vojko Sabolović]]* i *[[Ranko Balen]]* krenuli su u nove glazbene vode sa Grupom 220.
Fides (sastav)

**Fides** je hrvatska glazbena grupa iz Zagreba, koja izvodi pretežno duhovnu glazbu i postoji od 1988. godine.

## Historija

Glazbenu grupu Fides, osnovali su Tomislav i Arijana Meštrović u Zagrebu 1988. godine. Prvi put su nastupili na Uskrs festu iste godine. Počeli su izvoditi duhovnu glazbu na suvremen način, pisali su i pjevali autorske pjesme te tradicionalnu gospel glazbu. Grupa je od početaka angažirana u župi sv. Antuna Padovanskoga na Svetom Duhu u Zagrebu, gdje su imali probe, organizirali crkveno pjevanje, kazališne i koncertne nastupe. Grupa je s vremenom rasla i mijenjala članove. Veća aktivnost grupe počinje oko 2000. godine, kada se sve više pojavljuju u medijima i nastupaju u mnogim gradovima Hrvatske i u inozemstvu. Među prvim su izvođačima duhovne glazbe u Hrvatskoj, koji nastupaju izvan crkvenih prostora u gradskim kazalištima i koncertnim dvoranama. Tako su nastupili u varaždinskom HNK-u, osječkom HNK-u, u kazalištu Komedija u Zagrebu, u šibenskom, zadarskom, karlovačkom i drugim kazalištima. Vrhunac je bio prilikom 15. godišnjice osnutka grupe 2003. godine, kada su održali koncert u Domu sportova u Zagrebu. To je bio prvi samostalni cjelovečernji koncert jednog hrvatskog glazbenog sastava, koji izvodi duhovnu glazbu. Održali su i dva velika koncerta u koncertnoj dvorani Vatroslava Lisinskog u Zagrebu, 2004. i 2006. godine, u Gavelli 2007. i na ljetkoj klubsko kazališnoj sceni AMADEO. Mnogo puta su sudjelovali u humanitarnim koncertima. Uz gospel stvaraju i izvode vlastiti autorsku glazbu, pjevaju i gregorijanske korale, a capella izvedbe, hrvatsku i katoličku tradicionalnu i božićnu glazbu. Veliku pažnju pridaju scenografiji i kostimografiji. Sviraju širok spektar glazbenih instrumenata kao što su gitare, violina, bubnjevi, saksofon, flauta, udaraljke, klavijature. Surađivali su s poznatim hrvatskim pjevačima poput Vanne, Nine Badrić, Zdenke Kovačiček, Akija Rahimovskog i drugih.

## Članovi grupe

* Tomislav Meštrović - vokal, gitara
* Arijana Meštrović - vokal
* Martin Šaban - vokal
* Djordjija Palić - vokal
* Morana Čapeta - vokal
* Antonija Catinelli - vokal
* Ninoslav Šebestijan - klavijature
* Silvija Štajcer Šaban - flauta
* Nenad Vodopija - udaraljke
* Kristijan Zorjan - bubnjevi
* Dubravko Jantolek - bas gitara
* Luka Rojc - violina, gitara
* Tomislav Žužak - saksofon

Značajan doprinos grupi dali su i bivši stalni, a sada povremeni članovi

* Mladen Palenkaš - bubanj
* Renata Sumina - vokali
* Iva Jelić - vokali
* Marijo Bilić - bas gitara
* Mislav Švigir  - gitara

## Diskografija

*1992. - Pozlaćena nada
*2001. - Najljepše pjesme sa seminara I. i II.
*2003. - 15 godina zajedno (live iz Doma sportova)
*2004. - Novi vijek
*2005. - Vrijeme radosti (live - Božić s Fidesima)
*2008. - Uskrs koji se pamti

## Vanjske veze
* Službena stranica grupe
VIS O’Hara

**VIS O'Hara** bio je zagrebački vokalno instrumentalni sastav, koji je djelovao od 1965. do 1967. Većinu članova sastava tvorili su momci iz *Tehničke škole* iz Zagreba ( tadašnjeg rasadnika zagrebačkih VIS-ova). Sastav  su 1965. osnovali: Edvin Haramina (bubnjevi), Miljenko Ljubić (bas gitara), Rajko Boltižar (solo gitara), Frano Parać (klavijature) i pjevačica Marcela Munger.

Sastav je sa javnim nastupima krenuo nastupajući na plesu u klubu mjesne zajednice u Slovenskoj ulici ( u svom kvartu Črnomerec). 1967. iz sastava odlazi solo gitarist Rajko Boltižar, na kratko ga mijenja Goran Ivas, pa potom Krešimir Ivić. Zatim odlazi pjevačica Marcela Munger, a na njezino mjesto uskače Josipa Lisac. To je zlatno razdoblje sastava *O'Hara*, nastupaju na  gitarijadama (i redovno osvajaju prve nagrade stručnog žirija). Gostuju u Beogradu u *Domu Omladine* i oduševljavaju publiku, tamo rade i svoje prve tonske i TV zapise. Nakon toga se sastav 
*O'Hara* raspada, jer Frano Parać i Josipa Lisac odlaze u Zlatne Akorde.

*VIS O'Hara* njegovao je pjevni višeglasni repertoar sastavljen od uspješnica grupa Mamas & Papas, Beach Boys, The Seekers, na samom početku. Dolaskom Josipe Lisac promijenili su repertoar, pa su pjevali repertoar Bee Geesa, Arethe Franklin, Percya Sledga. Imali su i par svojih skladbi: *Lopov*, *Kako ljubav zna biti smiješna*, *Voljeti, to je radost*.
Patrola (muzička grupa)

**Patrola** je hrvatski glazbeni sastav novog vala iz Zagreba.

## Historija
Sastav je djelovao u periodu od 1980. - 1981. a osnovali su ga Renato Metessi (vokal), Staško Adlešić (bas gitara, prateći vokal), Dragan Simonovski (bubnjevi), Saša Mićunović (gitara) i Damir Molnar (gitara).

Objavili su samo jedan album, *U sredini* i to za Suzy 1981.  Nakon objavljivanja albuma Metessi napušta sastav i osniva Zvijezde. Damir Molnar s novom postavom (Mladen Bodalec vokal, Molnar gitara, Zoran Prekavec bas, Goran Markić bubnjevi) snima album *Tragovi noći*, koji nikad nije objavljen.

## Diskografija
* *[[U sredini]]* (Suzy, 1981.)
*  *Tragovi noći* (neobjavljen)

## Izvori

## Vanjske veze
**[http://www.discogs.com/artist/Patrola Discogs.com] - Patrola*
Gatuzo

**Gatuzo** je rock bend sa trenutnim prebivalištem u Zagrebu.

## Članovi
Bend je nastao 2004. godine u Zagrebu. Sastav čine: 
* Damir Trkulja - Šiljo (vokal, gitara) 
* Goran Martinjak (bubanj)

= Povijest sastava =
Gatuzo je dinamičan zagrebački rock dvojac (Damir Trkulja Šiljo - gitara i vokal, Goran Martinjak - bubanj). U današnjoj minimalističkoj postavi rade od početka 2004. godine. Svoj neuobičajeni glazbeni stil i način sviranja nazivaju eksplozivni rock koji krase sirovost, originalnost i podsvjesna ovisnost o bluesu.

Gatuzo krajem 2005. snima i objavljuje svoj prvi ozbiljan studijski upper low-fi materijal ("Temelji") za diskografsku agenciju Spona iz Zagreba, a sredinom 2007. godine potpisuje diskografski ugovor s Dancing Bearom.

U 11. mjesecu 2007. izlazi im album Noge/ruke/glave za koji su nagrađeni nagradom Status 2007. HGU-a za najbolji mladi rock bend, te Porinom za najbolji alternativni rock album 2007. godine.

Krajem 2009. godine, Gatuzo izdaje svoj drugi album pod nazivom "!", za kojeg je dobio izvrsne kritike od renomiranih kritičara ("Konačna presuda! Gatuzo su predvodnici nove rock generacije" - muzika.hr, "Tragom Strokesa i Libertinesa" - A. Dragaš ...).

Krajem 2012. godine mijenjaju diskografsku kuću i prelaze u Croatia Records, gdje snimaju novi singl ("Oni govore") kojim najavljuju svoj treći studijski album. Album bi trebao izaći na jesen, a dečki tvrde da će to biti njihovo najzrelije izdanje do sada.

Danas energični dvojac iza sebe ima na stotine odsviranih koncerata, kako u svim važnijim klubovima, tako i na renomiranim festivalima diljem Hrvatske i Slovenije uključujući i INmusic festival, Terraneo, Rokaj fest, Rock Otočec, Harteru, Grand rock festival, itd...

## Diskografija
**Temelji* (demo, Spona, 2006.)
**Noge/ruke/glave* (Dancing Bear/Spona, 2007.)
**!* (Dancing Bear, 2009.)

## Vanjske veze
* Službena stranica 
* Izdavačka kuća
* Youtube
* MySpace
Kristali (muzička grupa)

**Kristali** su rock sastav osnovan 1962. godine u Zagrebu.

## Povijest sastava
Kristali su osnovani 1962. godine, a činili su ga sljedeći članovi; Krešimir Ivić (ritam gitara), Walter Neugebauer (glasovir), Ivica Percl (bas gitara), Zvonko Đurak (solo gitara), Jerko Dobrinić (saksofon), Zlatko Ivanković (bubnjevi), Mirko Kipčić (vokal) i Silvije Vedrina (vokal).

Kristali su uz svoje sugrađane Bezimene i riječke Uragane bili jedni od najpopularnijih predstavnika drukčije struje instrumentalnog rocka. Sastav je bio nadahnut Duaneom Eddyem i njegovom velikom uspješnicom "Rebel 'Rouser", te Johnnyem Parisom i njegovim the Hurricanesima i Champsima. 1963. godine za Radio Zagreb snimili su dva vrlo popularna instrumentala "Vedro nebo (Cielito)", te prepradu američkog pjevača Jimmiea Davisa "You Are My Sunshine", kao "Sunčani sjaj".

Kristali su se počeli raspadati u jesen 1963. godine, odlaskom Jerka Dobrinića (saksofon) u tadašnju Zapadnu Njemačku i Waltera Neugebauera u sastav Mladi. Definitivno se raspadaju pred ljeto 1964. kada na odsluženje vojnoga roka odlazi solo gitarist Zvonko Đurak. U sastavu su svirali brojni glazbenici koji su kasnije ostvarili svoje uspješne solo karijere poput Svemira Opare, Željka Šoštara, Ivice Šimića, klaviriste Miše Doležala i bubnjara Nine Dmitrovića.

## Literatura
* Siniša Škarica, "Kada je rock bio mlad: Priča s istočne strane (1956.-1970.)", V.B.Z. d.o.o., Zagreb, 2005. godine, str. 85-86, 

## Vanjske veze
* ''Discogs.com'' - Kristali
Mi (muzička grupa)

**Mi** su rock sastav osnovan 1966. godine u Zagrebu.

Snimili su tri singla i bili su vrlo popularni na top ljestvicama. Više puta zajedno su nastupili s Josipom Lisac, Alenkom Pinterič i Krunoslavom Slabincem, koji su pri tom svoje izvedbe prilagođavali Miovcima. Razišli su se 1972. godine, a nanovo su se okupili u originalnoj postavi 2001. godine.

## Povijest sastava
Sastav Mi osnovan je u jesen 1966. godine u Zagrebu od bivših članova Magneta i Mjesečara. Originalnu postavu činili su; Neven Mijat (prvi vokal, orgulje, trombon), Mirko Vukšić (gitara, vokal), Siniša Škarica (bas gitara, vokal), Berislav Baranović (ritam gitara, Aljoša Gojanović (saksofon, tenor i bas), Nikica Šprljan (bubnjevi).

Sastav se umjesto snimanju ploča i festivala više bazirao na plesne dvorane i klubove gdje su održali brojne koncerte, a kratko su nastupali i na sjeveru Italije. Njihove plesne večeri bile su rezervirane u Studentskom centru, a pjevač Neven Mijat glasio je za najboljeg domaćeg soul pjevača šezdesetih godina. Zbog Mijatovog crnačkog vokala publika i mediji definirali su ih kao R&B kvintet. Svoj prvi samostalni koncert održali su 9. ožujka 1967. godine u prepunoj sali kina "Zagreb". U veljači 1969. godine nastupili su u Milanu u elitnom klubu "Wanted saloon", te su tada zbog želje da završe studije, odbili ponudu talijanske diskografske kuće i ostanak u Italiji.

Početkom 1970. godine snimili su prve snimke u studiju Radio Zagreba, a skladbe "Dijana" i "Sječanja" objavljene su kao njihov debitantski singl.

Gojanović nakratko odlazi u Robote, ali se 1968. godine zajedno s Joškom Krčevićem (truba) vraća u Miovce. Nastavljaju svirati soul fanfarama i brass zvukom, koji postaje njiho zaštitni znak sve do kraja 1971. kada su se razišli. U međuvremenu pridružio im se i Slaven Beban (tenor saksofon), koji je bio originalni član sastava Maked. Krajem 1970. godine nakon što je završio medicinu, napušta ih Mirko Vukšić, a u sastav kao autor i aranžer dolazi Vedran Božić. Nakon što je završio studij, sastav napušata Neven Mijat, te počinje raditi kao asistent na Elektrotehničkom fakultetu (danas redovni profesor).

U originalnoj postavi (7+1) nanovo se okupljaju trideset godina poslije, 2001. godine.

## Diskografija
* 1970. - "Dijana" / "Sjećanja" (Jugoton)
* 1971. - "Bam bam ba ba lu bam" / "Ljubav ti više nije važna" (Jugoton)
* 1971. - "Jednog od ovih dana" / "La-la-la" (Jugoton)

## Izvori

;Literatura
* Siniša Škarica, "Kada je rock bio mlad: Priča s istočne strane (1956.-1970.)", V.B.Z. d.o.o., Zagreb, 2005. godine, str. 101-102, 

## Vanjske veze
* ''Discogs.com'' - Mi
Delfini (muzička grupa, Zagreb)

**Delfini** su rock sastav osnovan 1963. godine u Zagrebu.

## Povijest sastava
Delfine su 1963. godine osnovali Mladen Šurina (solo gitara), Branimir Baković (ritam gitara), Rajmond Ruić (bas gitara), Vladimir Stošić (klavijature), Velimir Neidhardt (bubnjevi) i Zdenko Juran (vokal).

Za razliku od ostalih sastava tog vremena hrvatskog ranog rock and rolla, koji su većinom počeli s instrumentalnom glazbom, Delfini su odmah na početku istaknuli vokal i svog frontmena Zdenka Jurana. Svojim ranim izvedbama skladbi "Hippy hippy Shake", "Good Golly Miss Molly", te malo novije "Gloria", ubrzo su privukli pozornost glazbenih stručnjaka, urednika Radio Zagreba i vodeće ljude zagrebačkog festivala i Jugotona. Nastupali su po mnogim plesnim dvoranama, a prvi put su predstavljeni i u zagrebačkom Dramskom kazalištu, gdje se Sarapa pokazao kao vrstan gitarist, a Ruić kao odličan basist i skladatelj, međutim najveću pozornost ostvario je pjevač Zdenko Juran.

Debitiraju na *Zagrebfestu '66*, gdje su nastupili kao treći rock sastav nakon Bijelih strijela 1963. i Crvenih koralja 1965. godine. Sljedeće godine također imaju vrlo uspješan nastup na *Zagrebfestu* ali ne osvajaju niti jednu ključnu nagradu. U jesen 1966. godine umjesto Šurine i Stošića u sastav dolaze Nikola Sarapa (gitara) iz Zlatnih akorda i Petko Kantardžijev (klavijature) iz Bezimenih. Početkom 1967. godine u ovoj postavi snimaju svoj prvi singl. Na ploči se nalaze skladbe "Noćas kad si otišla", koju je napisao Branimir Baković, "I'll Go Crazy" od Jamesa Browna (ali verzija soulera Mitcha Rydera), "Gloria" od sastava Them, te obrada makedonske narodne skladbe "Kaleš bre Anđo". Za belgijsku diskografsku kuću po imenom The Delfins snimili su singl na kojem se nalazi obrada skladbe "Glorija" i "Napoli Guitar" od Crvenih koralja.

Nakon *Zagrebfesta '67* ostvarili su suradnju Rajmond Ruić i Maja Perfiljeva u skladbi "Ne pitaj me ništa", te objavili svoj drugi singl koji sadrži još i skladbe "Najljepši dan" od Ivice Krajače i Nikice Kalogjere, "Bebel" koju je Krajač posvetio glumcu Jeanu Paulu Belmondu i "The Most Exclusive Residence For Sale (Najljepša kuća na prodaju)" obrada Raya Daviesa.

1967. bila im je godina najvećeg postignuća ali također i godina njihovog raspada. Nakon završetka studija Sarapa (povremeno nastupa sa sastavima Stop i Zlatni akordi), Baković, Neidhardt i Kantardžijev posvećuju se drugim i sigurnijim poslovima. Baković je postao umjetnički fotograf, Neidhardt profesor na Arhitektonskom fakultetu u Zagrebu, a Petko je karijeru nastavio kao skladatelj, tonski majstor i producent u Radio Zagrebu i Jugotonu. Juran je postao glazbeni menadžer, dok je Ruić nakon što je napisao veliku uspješnicu "Ulica jorgovana", otputovao u daleku Australiju.

## Diskografija
* 1967. - "Gloria" / "Noćas kad si otišla" / I'll Go Crazy" / "Kaleš bre Anđo" (Jugoton)
* 1967. - "Ne pitaj me ništa" / "Najljepši dan" / "Bebel" / "Najljepša kuća na prodaju" (Jugoton)

## Izvori

;Literatura
* Siniša Škarica, "Kada je rock bio mlad: Priča s istočne strane (1956.-1970.)", V.B.Z. d.o.o., Zagreb, 2005. godine, str. 101-102, 

## Vanjske veze
* ''Discogs.com'' - Delfini
Kraljevi ulice

**Kraljevi ulice** je glazbena grupa nastala 1987. u Zagrebu. Većinom sviraju po raznim ulicama, trgovima, parkovima, a najčeće na Trgu bana Jelačića. Tijekom  karijere pjevali su u većini velikih europskih gradova. Većinom izvode starogradske pjesme. Ne pjevaju moderne pjesme, nego samo šlagere. Osnivači su i organizatori festivala CEST IS D' BEST.

## Eurovizija

Prvi su se puta pojavili na Dori 2006. s pjesmom Kao san, te osvojili visoko 2. mjesto. Zatim su ponovno pokušali 2007. s pjesmom Pjesma za novčić, te također osvojili 2. mjesto. Nakon toga su 2008. pobijedili s pjesmom Romanca, te 22. svibnja nastupili u drugom polufinalu gdje su osvojili visoko 4. mjesto s 112. boda, te se plasirali u finale Eurovizije. U finalu su završili 21. s 44 boda.

## Uspjeh u Rusiji
Kraljevi ulice dobili su rusku nagradu "Šansona godine", jer su na moskovskoj radijskoj postaji "Radio šanson" bili među deset najizvođenijih. *Romanca* je bila izvedena i na ruskom jeziku. To je do sada najveći uspjeh hrvatske pjesme predstavnice na Eurosongu poslije samog Eurosonga.

## Članovi

*Miran Hadži –Veljković –Hadži
*Zlatko Petrović –Pajo 
*Ladislav Demeterfy †
*Zoran Lovrić

## Diskografija
1.album Zagrebu s ljubavlju

2.album S glazbom po svijetu

3.album Marijana

4.album Starogradske

5.album Mexico

6.album Starogradske2

7.album Sirtaki i buzuki

8.album Zaplešimo

9.album Zlatna ribica

10.album Kad naš brod plovi

11.album Za dame i gospodu

12.album Zadnja pošta Zagreb

13.album Naprijed Hrvatska: himna reprezentacije

14.album Jednu morsku

15.album Noć u Čardi

16.album Romanse

17.album Romanse2

18.album Ulicama kružim ( šlager uzvaća udarac )

19.album Zemlja pleše

20.album Zagreb Zagreb

## Televizijske serije
Pojavili su se u televizijskoj seriji Naši i vaši.

## Reference
Izazov

**Izazov**, bio je hrvatski -{rock}- sastav iz Zagreba. Osnovao ga je klavijaturist i pjevač Mato Došen s basistom Nenadom Zubakom 1977. godine.

1979. nakon objavljivanja singla Jelena, Došen odlazi iz *Izazova* te ga na mjestu vodećeg vokala zamjenjuje gitarist Eduard Matešić.

Sastav s radom prestaje 1983.

## Diskografija
### Singlovi
* 1978. - "Jelena" / "Auto" (Jugoton) 
* 1980. - "Balerina" / "Poželi nešto" (Jugoton)
### Albumi
* 1981. - *[[Izazov (album)|Izazov]]* (Jugoton)

## Izvori

## Vanjske veze
*Discogs.com - diskografija sastava Izazov
Drinking Skull

**Drinking Skull** je bio zagrebački thrash metal sastav.

## Povijest sastava

Osnovan je 1987. u Zagrebu. Nakon što su snimili nekoliko demo albuma, 1990. objavljuju svoj prvi potpuni album *Our Faith, Our Life... Our Death*, s kojeg je videospot za pjesmu "Retaliation From The Underground" prikazan na televiziji. Iduća dva albuma *Amalgamation* i *People That Make You Feel Small* objavljuju 1992. i 1993., a 1997. kompilaciju *The End of Decade*. Posljednji album *Evil or Divine* na kojem je za razliku od prethodnih primjetan utjecaj gothica, objavili su 1999. Zbog te promjene stila, dva člana sastava, Damir Marijan i Jurica Baljak, te bivši član Siniša Antunović su odlučili osnovati novi sastav nazvan Angelseed, kao "logičan nastavak" Drinking Skulla.

## Diskografija

**Sentinel of Noise* (demo, 1989.)
**Dead & Alive* (demo, 1989.)
**Apocalypse! War!* (demo, 1989.)
****Our Faith, Our Life... Our Death*** (1990.)
**People* (demo, 1992.)
****Amalgamation*** (1992.)
****People That Make You Feel Small*** (1993.)
**Demo '96* (demo, 1996.)
**The End of Decade* (kompilacija, 1997.)
****Evil or Divine*** (1999.)

## Izvori

## Vanjske veze
*Encyclopaedia Metallum